CELEX: 32009R0642
Language: sl
Date: 2009-07-22 00:00:00
Title: Uredba Komisije (ES) št. 642/2009 z dne 22. julija 2009 o izvajanju Direktive Evropskega parlamenta in Sveta 2005/32/ES glede zahtev za okoljsko primerno zasnovo televizorjev (Besedilo velja za EGP)

23.7.2009   
            
            
               SL
            
            
               Uradni list Evropske unije
            
            
               L 191/42
            
         
      UREDBA KOMISIJE (ES) št. 642/2009
   z dne 22. julija 2009
   o izvajanju Direktive Evropskega parlamenta in Sveta 2005/32/ES glede zahtev za okoljsko primerno zasnovo televizorjev
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2005/32/ES z dne 6. julija 2005 o vzpostavitvi okvira za določanje zahtev za okoljsko primerno zasnovo izdelkov, ki rabijo energijo, in o spremembi Direktive Sveta 92/42/EGS ter direktiv 96/57/ES in 2000/55/ES Evropskega parlamenta in Sveta (1) ter zlasti člena 15(1) Direktive,
   po posvetovanju s Posvetovalnim forumom za okoljsko primerno zasnovo,
   ob upoštevanju naslednjega:
   
               (1)
            
            
               Komisija mora v skladu z Direktivo 2005/32/ES določiti zahteve za okoljsko primerno zasnovo izdelkov, ki rabijo energijo, obsegajo pomemben del prodaje in trgovine, imajo pomemben vpliv na okolje ter pomenijo velike možnosti za izboljšanje vpliva na okolje brez čezmernih stroškov.
            
         
               (2)
            
            
               V prvi alinei člena 16(2) Direktive 2005/32/ES je določeno, da Komisija v skladu s postopkom iz člena 19(3) in merili iz člena 15(2) ter po posvetu s Posvetovalnim forumom po potrebi sprejme izvedbene ukrepe za potrošno elektroniko.
            
         
               (3)
            
            
               Komisija je izvedla pripravljalno študijo, v kateri je analizirala tehnične, okoljske in gospodarske vidike televizorjev. Študija je bila pripravljena skupaj z interesnimi skupinami in zainteresiranimi stranmi iz Skupnosti in tretjih držav, medtem ko so rezultati javno dostopni na spletišču Komisije EUROPA.
            
         
               (4)
            
            
               Televizorji so glede porabe električne energije pomembna skupina potrošniških elektronskih izdelkov, zato so prednostna naloga politike za okoljsko primerno zasnovo.
            
         
               (5)
            
            
               Okoljski vidik televizorjev, ki je v tej uredbi opredeljen kot pomemben, je poraba električne energije v fazi uporabe.
            
         
               (6)
            
            
               Letna poraba električne energije televizorjev je bila leta 2007 v Skupnosti ocenjena na 60 TWh, kar ustreza 24 Mt (milijonom ton) emisij CO2. Če ne bodo sprejeti posebni ukrepi za omejitev te porabe, se bo poraba električne energije do leta 2020 predvidoma povečala na 132 TWh. Pripravljalna študija je pokazala, da bi lahko bistveno zmanjšali porabo električne energije v fazi uporabe.
            
         
               (7)
            
            
               Drugi pomembni okoljski vidiki se nanašajo na nevarne snovi, ki se uporabljajo pri proizvodnji televizorjev, in na odpadke, ki nastanejo pri odstranitvi televizorjev ob koncu življenjske dobe. Izboljšave s tem povezanega vpliva na okolje so obravnavane v Direktivi 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (OEEO) (2) ter Direktivi 2002/96/ES Evropskega parlamenta in Sveta z dne 27. januarja 2003 o odpadni električni in elektronski opremi (3), zato njihova nadaljnja obravnava v tej uredbi ni potrebna.
            
         
               (8)
            
            
               Pripravljalna študija je pokazala, da zahteve glede drugih parametrov za okoljsko primerno zasnovo iz dela 1 Priloge I k Direktivi 2005/32/ES niso nujne.
            
         
               (9)
            
            
               Manjša poraba električne energije televizorjev je mogoča/izvedljiva z uporabo obstoječih nezaščitenih in stroškovno učinkovitih tehnologij, kar bi zmanjšalo skupne nabavne in obratovalne stroške televizorjev.
            
         
               (10)
            
            
               Zahteve glede porabe električne energije za televizorje je treba uskladiti po vsej Skupnosti na podlagi zahtev za okoljsko primerno zasnovo, kar bo prispevalo k učinkovitemu delovanju notranjega trga in izboljšanju okoljske učinkovitosti teh izdelkov.
            
         
               (11)
            
            
               Zahteve za okoljsko primerno zasnovo ne bi smele negativno vplivati na funkcionalnost izdelka ter na zdravje, varnost in okolje. Zlasti morajo prednosti zaradi manjše porabe električne energije v fazi uporabe več kot odtehtati morebitne dodatne vplive na okolje med proizvodnjo.
            
         
               (12)
            
            
               Postopna uveljavitev zahtev za okoljsko primerno zasnovo bi morala proizvajalcem zagotoviti primeren časovni okvir za prilagoditev njihovih izdelkov. Časovno bi jo bilo treba razporediti tako, da bi se izognili negativnim vplivom na funkcionalnost opreme na trgu in bi se upoštevali stroškovni učinki na proizvajalce, predvsem na mala in srednje velika podjetja, pri čemer bi hkrati zagotovili pravočasno doseganje ciljev Uredbe.
            
         
               (13)
            
            
               Zadevne parametre izdelka je treba meriti z zanesljivimi, natančnimi in ponovljivimi merilnimi postopki, pri katerih se upoštevajo najsodobnejše priznane merilne metode, vključno z morebitnimi usklajenimi standardi, ki so jih sprejeli evropski organi za standardizacijo, našteti v Prilogi I k Direktivi 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov o storitvah informacijske družbe (4).
            
         
               (14)
            
            
               S to uredbo se morajo na trgu bolj uveljaviti tehnologije, ki zmanjšujejo vpliv televizorjev na okolje, s čimer bi po ocenah do leta 2020 prihranili 28 TWh električne energije v primerjavi s stanjem brez sprejetja kakršnih koli ukrepov.
            
         
               (15)
            
            
               V skladu s členom 8 Direktive 2005/32/ES je treba v tej uredbi določiti veljavne postopke ocenjevanja skladnosti.
            
         
               (16)
            
            
               Da bi olajšali ocenjevanje skladnosti, morajo proizvajalci zagotoviti informacije v tehnični dokumentaciji iz prilog IV in V k Direktivi 2005/32/ES, če se te informacije nanašajo na zahteve iz te uredbe.
            
         
               (17)
            
            
               Trenutno najboljša energetska učinkovitost v stanju delovanja in zmanjšani vplivi na okolje, povezani z uporabo nevarnih snovi, so opredeljeni v Odločbi Komisije 2009/300/ES z dne 12. marca 2009 o določitvi spremenjenih okoljskih meril za podelitev znaka Skupnosti za okolje televizorjem (5). Ta navedba bo pripomogla k zagotavljanju široke razpoložljivosti in lahkega dostopa do informacij, zlasti za mala in srednje velika podjetja ter zelo majhne družbe, kar bo dodatno olajšalo vgrajevanje najboljših razvijalskih tehnologij za zmanjšanje vpliva televizorjev na okolje. V tej uredbi se zato ne smejo opredeliti merila uspešnosti za najboljšo razpoložljivo tehnologijo.
            
         
               (18)
            
            
               Zahteve za okoljsko primerno zasnovo, ki bodo v skladu z Uredbo Komisije (ES) št. 1275/2008 z dne 17. decembra 2008 o izvajanju Direktive Evropskega parlamenta in Sveta 2005/32/ES glede zahtev za okoljsko primerno zasnovo za porabo energije pri električni in elektronski gospodinjski ter pisarniški opremi v stanju pripravljenosti in izključenosti (6) veljale od 7. januarja 2013, bi morale za televizorje veljati že prej, kot je določeno v navedeni uredbi, ker je pri njih mogoče hitreje uvesti tehnologije, ki so v skladu z njenimi določbami, kar omogoča dodatne prihranke energije. Uredba (ES) št. 1275/2008 se torej ne bi smela uporabljati za televizorje in bi jo bilo treba ustrezno spremeniti.
            
         
               (19)
            
            
               Ukrepi, predvideni s to uredbo, so v skladu z mnenjem odbora iz člena 19(1) Direktive 2005/32/ES –
            
         SPREJELA NASLEDNJO UREDBO:
   Člen 1
   Vsebina in področje uporabe
   Ta uredba določa zahteve za okoljsko primerno zasnovo za dajanje televizorjev na trg.
   Člen 2
   Opredelitve
   Poleg opredelitev iz Direktive 2005/32/ES se uporabljajo naslednje opredelitve:
   
               1.
            
            
               „televizor“ pomeni televizijski sprejemnik ali televizijski zaslon;
            
         
               2.
            
            
               „televizijski sprejemnik“ pomeni izdelek, namenjen predvsem prikazovanju in sprejemanju avdiovizualnih signalov, ki se daje na trg pod eno oznako modela ali sistema ter je sestavljen iz
               
                           (a)
                        
                        
                           zaslona,
                        
                     
                           (b)
                        
                        
                           najmanj ene sprejemne enote/sprejemnika in možnih dodatnih funkcij za shranjevanje in/ali prikazovanje podatkov, kot so digitalni vsestranski disk (DVD), trdi disk (HDD) ali videorekorder (VCR), kot ene same enote z zaslonom ali kot ene ločene enote ali več ločenih enot;
                        
                     
         
               3.
            
            
               „televizijski zaslon“ pomeni izdelek, namenjen prikazovanju videosignalov iz različnih virov, vključno s televizijskimi radiodifuznimi signali, na vgrajenem zaslonu, ki lahko upravlja in reproducira avdiosignale iz zunanje naprave, povezane prek standardizirane opreme za prenos videosignalov, ki vključuje Cinch (komponentni, kompozitni), SCART, HDMI in prihodnje brezžične standarde (razen nestandardizirane opreme za prenos videosignalov, kot sta DVI in SDI), vendar ne more sprejemati in obdelovati radiodifuznih signalov;
            
         
               4.
            
            
               „stanje delovanja“ je stanje, v katerem je televizor priključen na električno omrežje ter proizvaja zvok in sliko;
            
         
               5.
            
            
               „domači način“ je nastavitev televizorja, ki jo proizvajalec priporoča za običajno domačo rabo;
            
         
               6.
            
            
               „stanje pripravljenosti“ je stanje, ko je oprema povezana z električnim omrežjem, je za predvideno delovanje odvisna od dovajanja energije iz električnega omrežja in omogoča zgolj naslednje funkcije, ki lahko trajajo nedoločen čas:
               
                           —
                        
                        
                           funkcijo ponovnega vklopa ali funkcijo ponovnega vklopa skupaj s prikazom aktivirane funkcije ponovnega vklopa in/ali
                        
                     
                           —
                        
                        
                           prikaz informacij ali stanja na zaslonu;
                        
                     
         
               7.
            
            
               „stanje izključenosti“ je stanje, ko je oprema povezana z električnim omrežjem in ne izvaja nobene funkcije, vključuje pa tudi:
               
                           (a)
                        
                        
                           stanja, v katerih je zgolj prikazano stanje izključenosti;
                        
                     
                           (b)
                        
                        
                           stanja, ki omogočajo zgolj funkcije, namenjene zagotavljanju elektromagnetne združljivosti v skladu z Direktivo 2004/108/ES Evropskega parlamenta in Sveta (7);
                        
                     
         
               8.
            
            
               „funkcija ponovnega vklopa“ je funkcija za aktiviranje drugih načinov, vključno s stanjem delovanja, na daljinski vklop, ki vključuje daljinsko upravljanje, vgrajeni senzor ali uro, ki omogoča dodatne funkcije, vključno s stanjem delovanja;
            
         
               9.
            
            
               „prikaz informacij ali stanja na zaslonu“ je stalna funkcija, s katero se zagotavljajo informacije ali prikazuje stanje opreme na zaslonu, vključno z urami;
            
         
               10.
            
            
               „obvezni meni“ je vrsta nastavitev televizorja, ki so tovarniško prednastavljene in med katerimi mora uporabnik ob prvem vklopu televizorja izbrati določeno nastavitev;
            
         
               11.
            
            
               „polna HD-ločljivost“ je ločljivost zaslona s številom slikovnih pik vsaj 1 920 × 1 080.
            
         Člen 3
   Zahteve za okoljsko primerno zasnovo
   Zahteve za okoljsko primerno zasnovo televizorjev so navedene v Prilogi I.
   Izpolnjevanje zahtev za okoljsko primerno zasnovo se meri v skladu z metodami iz Priloge II.
   Člen 4
   Ocena skladnosti
   Za postopek ocenjevanja skladnosti iz člena 8 Direktive 2005/32/ES se določi notranji nadzor snovanja iz Priloge IV k navedeni direktivi ali sistem upravljanja iz Priloge V k navedeni direktivi.
   Tehnična dokumentacija, ki jo je treba predložiti za oceno skladnosti, je navedena v točki (1) dela 5 Priloge I k tej uredbi.
   Člen 5
   Postopek preverjanja za namene tržnega nadzora
   Preverjanja se izvajajo v skladu s postopkom preverjanja iz Priloge III.
   Člen 6
   Pregled
   Komisija pregleda to uredbo najpozneje tri leta po začetku veljavnosti glede na tehnološki napredek, pri čemer rezultate tega pregleda predstavi Posvetovalnemu forumu za okoljsko primerno zasnovo.
   Člen 7
   Sprememba Uredbe (ES) št. 1275/2008
   Točka (3) Priloge I k Uredbi (ES) št. 1275/2008 se nadomesti z besedilom iz Priloge IV k tej uredbi.
   Člen 8
   Začetek veljavnosti
   1.   Ta uredba začne veljati dvajseti dan po objavi v Uradnem listu Evropske unije.
   2.   Zahteve za okoljsko primerno zasnovo iz točke 1 dela 1, dela 3 in dela 4 ter točke 2 dela 5 Priloge I veljajo od 20. avgusta 2010.
   Zahteve za okoljsko primerno zasnovo iz točke 2 dela 1 Priloge I veljajo od 1. aprila 2012.
   Zahteve za okoljsko primerno zasnovo iz točk 1(a) do (d) dela 2 Priloge I veljajo od 7. januarja 2010.
   Zahteve za okoljsko primerno zasnovo iz točk 2(a) do (e) dela 2 Priloge I veljajo od 20. avgusta 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. julija 2009
      
         
            Za Komisijo
         
         Andris PIEBALGS
         
         
            Član Komisije
         
      
   
   
      (1)  UL L 191, 22.7.2005, str. 29.
   
      (2)  UL L 37, 13.2.2003, str. 19.
   
      (3)  UL L 37, 13.2.2003, str. 24.
   
      (4)  UL L 204, 21.7.1998, str. 37.
   
      (5)  UL L 82, 28.3.2009, str. 3.
   
      (6)  UL L 339, 18.12.2008, str. 45.
   
      (7)  UL L 390, 31.12.2004, str. 24.
   
      PRILOGA I
      
         ZAHTEVE ZA OKOLJSKO PRIMERNO ZASNOVO
      
      1.   PORABA ELEKTRIČNE ENERGIJE V STANJU DELOVANJA
      
                  1.
               
               
                  Od 20. avgusta 2010:
                  Poraba električne energije televizorja v stanju delovanja z vidno površino zaslona A, izraženo v dm2, ne sme presegati naslednjih vrednosti:
                  
                               
                           
                           
                              Polna HD-ločljivost
                           
                           
                              Vse druge ločljivosti
                           
                        
                              Televizijski sprejemniki
                           
                           
                              20 W + A · 1,12 · 4,3224 W/dm2
                              
                           
                           
                              20 W + A · 4,3224 W/dm2
                              
                           
                        
                              Televizijski zasloni
                           
                           
                              15 W + A · 1,12 · 4,3224 W/dm2
                              
                           
                           
                              15 W + A · 4,3224 W/dm2
                              
                           
                        
            
                  2.
               
               
                  OD 1. aprila 2012:
                  Poraba električne energije televizorja v stanju delovanja z vidno površino zaslona A, izraženo v dm2, ne sme presegati naslednjih vrednosti:
                  
                               
                           
                           
                              Vse ločljivosti
                           
                        
                              Televizijski sprejemniki
                           
                           
                              16 W + A · 3,4579 W/dm2
                              
                           
                        
                              Televizijski zasloni
                           
                           
                              12 W + A · 3,4579 W/dm2
                              
                           
                        
            2.   PORABA ELEKTRIČNE ENERGIJE V STANJU PRIPRAVLJENOSTI/IZKLJUČENOSTI
      
                  1.
               
               
                  Od 7. januarja 2010:
                  
                              (a)
                           
                           
                              Poraba električne energije v „stanju izključenosti“:
                              Poraba električne energije v katerem koli stanju televizorja ne sme presegati 1,00 W.
                           
                        
                              (b)
                           
                           
                              Poraba električne energije v „stanju pripravljenosti“:
                              Poraba električne energije v katerem koli stanju televizorja, ki ima samo funkcijo ponovnega vklopa ali funkcijo ponovnega vklopa s prikazom omogočene funkcije ponovnega vklopa, ne sme presegati 1,00 W.
                              Poraba električne energije v katerem koli stanju televizorja, ki omogoča samo prikaz informacij ali stanja na zaslonu ali kombinacijo funkcije ponovnega vklopa in prikaza informacij ali stanja na zaslonu, ne sme presegati 2,00 W.
                           
                        
                              (c)
                           
                           
                              Možnost stanja izključenosti in/ali pripravljenosti:
                              Televizorji morajo omogočati stanje izključenosti in/ali pripravljenosti in/ali drugo stanje, ki ne presega veljavnih zahtev za porabo električne energije v stanju izključenosti in/ali pripravljenosti, kadar je televizor povezan z električnim omrežjem.
                           
                        
                              (d)
                           
                           
                              Za televizijske sprejemnike, sestavljene iz zaslona, najmanj ene sprejemne enote/sprejemnika in možnih dodatnih funkcij za shranjevanje in/ali prikazovanje podatkov, kot so digitalni vsestranski disk (DVD), trdi disk (HDD) ali videorekorder (VCR), kot ene ločene enote ali več ločenih enot, se posamično za zaslon in ločeno enoto ali enote uporabljajo točke od (a) do (c).
                           
                        
            
                  2.
               
               
                  Od 20. avgusta 2011:
                  
                              (a)
                           
                           
                              Poraba električne energije v „stanju izključenosti“:
                              Poraba električne energije v katerem koli stanju izključenosti televizorjev ne sme presegati 0,30 W, razen če je izpolnjen pogoj iz naslednjega odstavka.
                              Za televizorje z dobro vidnim stikalom, ki ob izklopu omogoči stanje televizorja s porabo energije, ki ne presega 0,01 W, poraba električne energije v katerem koli drugem stanju izključenosti televizorja ne sme presegati 0,50 W.
                           
                        
                              (b)
                           
                           
                              Poraba električne energije v „stanju pripravljenosti“:
                              Poraba električne energije v katerem koli stanju televizorja, ki ima samo funkcijo ponovnega vklopa ali omogoča samo funkcijo ponovnega vklopa s prikazom omogočene funkcije ponovnega vklopa, ne sme presegati 0,50 W.
                              Poraba električne energije v katerem koli stanju televizorja, ki omogoča samo prikaz informacij ali stanja na zaslonu ali kombinacijo funkcije ponovnega vklopa in prikaza informacij ali stanja na zaslonu, ne sme presegati 1,00 W.
                           
                        
                              (c)
                           
                           
                              Možnost stanja izključenosti in/ali pripravljenosti:
                              Televizorji morajo omogočati stanje izključenosti in/ali pripravljenosti in/ali drugo stanje, ki ne presega veljavnih zahtev za porabo električne energije v stanju izključenosti in/ali pripravljenosti, kadar je televizor povezan z električnim omrežjem.
                           
                        
                              (d)
                           
                           
                              Samodejni odklop napajanja
                              Televizorji omogočajo funkcijo z naslednjimi značilnostmi:
                              
                                          (i)
                                       
                                       
                                          televizor po največ štirih urah v stanju delovanja, ki sledi zadnjemu posegu uporabnika in/ali spremembi kanala, samodejno preklopi iz stanja delovanja v
                                          
                                                      —
                                                   
                                                   
                                                      stanje pripravljenosti ali
                                                   
                                                
                                                      —
                                                   
                                                   
                                                      stanje izključenosti ali
                                                   
                                                
                                                      —
                                                   
                                                   
                                                      drugo stanje, ki ne presega veljavnih zahtev za porabo električne energije v stanju izključenosti in/ali pripravljenosti.
                                                   
                                                
                                    
                                          (ii)
                                       
                                       
                                          Na televizorju se pred samodejnim preklopom iz stanja delovanja v zadevno stanje/način prikaže opozorilno sporočilo.
                                       
                                    Ta funkcija se nastavi kot privzeta.
                           
                        
                              (e)
                           
                           
                              Za televizijske sprejemnike, sestavljene iz zaslona, najmanj ene sprejemne enote/sprejemnika in možnih dodatnih funkcij za shranjevanje in/ali prikazovanje podatkov, kot so digitalni vsestranski disk (DVD), trdi disk (HDD) ali videorekorder (VCR), kot ločene enote, se posamično za zaslon in ločeno enoto uporabljajo točke od (a) do (d).
                           
                        
            3.   „DOMAČI NAČIN“ ZA TELEVIZORJE Z OBVEZNIM MENIJEM
      Od 20. avgusta 2010:
      Televizorji z obveznim menijem ob prvem vklopu televizorja omogočajo „domači način“ v obveznem meniju, ki je privzeta izbira ob prvem vklopu televizorja. Če uporabnik ob prvem vklopu televizorja ne izbere „domačega načina“, ampak kak drug način, se mu za potrditev take izbire ponudi postopek druge izbire.
      4.   RAZMERJE NAJVIŠJE SVETILNOSTI
      Od 20. avgusta 2010:
      
                  —
               
               
                  Televizorji brez obveznega menija: najvišja tovarniško nastavljena svetilnost televizorja v stanju delovanja ne sme biti nižja od 65 % najvišje svetilnosti najsvetlejšega načina v stanju delovanja, ki ga omogoča televizor.
               
            
                  —
               
               
                  Televizorji z obveznim menijem: najvišja svetilnost v stanju domačega načina ne sme biti nižja od 65 % najvišje svetilnosti najsvetlejšega načina v stanju delovanja, ki ga omogoča televizor.
               
            5.   INFORMACIJE, KI JIH MORAJO ZAGOTOVITI PROIZVAJALCI
      
                  1.
               
               
                  Tehnična dokumentacija mora za namene ocene skladnosti v skladu s členom 5 vsebovati naslednje elemente:
                  
                              (a)
                           
                           
                              preskusne parametre za meritve
                              
                                          —
                                       
                                       
                                          temperaturo okolja,
                                       
                                    
                                          —
                                       
                                       
                                          preskusno napetost v voltih (V) in frekvenco v hercih (Hz),
                                       
                                    
                                          —
                                       
                                       
                                          celotno harmonično popačenje sistema električnega napajanja,
                                       
                                    
                                          —
                                       
                                       
                                          vhodno vtičnico za preskusne avdio- in videosignale,
                                       
                                    
                                          —
                                       
                                       
                                          informacije in dokumentacijo o uporabljenih instrumentih, ureditvah in tokokrogih za preskušanje električne energije;
                                       
                                    
                        
                              (b)
                           
                           
                              stanje delovanja
                              
                                          —
                                       
                                       
                                          podatke o porabi električne energije v vatih, zaokroženi na eno decimalno mesto za meritve porabe električne energije do 100 W in na prvo celo število za meritve porabe električne energije, večje od 100 W,
                                       
                                    
                                          —
                                       
                                       
                                          značilnosti dinamičnega videosignala za radiodifuzne vsebine, ki obsegajo tipične televizijske radiodifuzne vsebine,
                                       
                                    
                                          —
                                       
                                       
                                          zaporedje korakov za zagotavljanje stabilne porabe električne energije,
                                       
                                    
                                          —
                                       
                                       
                                          za televizorje z obveznim menijem tudi v odstotkih izraženo razmerje med najvišjo svetilnostjo v domačem načinu in najvišjo svetilnostjo najsvetlejšega stanja delovanja, ki ga omogoča televizor,
                                       
                                    
                                          —
                                       
                                       
                                          za televizijske zaslone tudi opis ustreznih značilnosti sprejemne enote, uporabljene pri meritvah;
                                       
                                    
                        
                              (c)
                           
                           
                              za vsako stanje pripravljenosti in/ali izključenosti
                              
                                          —
                                       
                                       
                                          podatke o porabi električne energije v vatih, zaokrožene na drugo decimalno mesto,
                                       
                                    
                                          —
                                       
                                       
                                          uporabljeno merilno metodo,
                                       
                                    
                                          —
                                       
                                       
                                          opis izbire ali programiranja načina,
                                       
                                    
                                          —
                                       
                                       
                                          zaporedje dogodkov, ki so potrebni, da oprema samodejno spremeni stanje;
                                       
                                    
                        
                              (d)
                           
                           
                              samodejni odklop napajanja
                              trajanje stanja delovanja, preden televizor samodejno preklopi v stanje pripravljenosti ali izključenosti ali drugo stanje, ki ne presega veljavnih zahtev za porabo energije v stanju pripravljenosti in/ali izključenosti;
                           
                        
                              (e)
                           
                           
                              nevarne snovi
                              če televizor vsebuje živo srebro ali svinec: vsebnost živega srebra, prikazana kot X,X mg, in prisotnost svinca.
                           
                        
            
                  2.
               
               
                  Od 20. avgusta 2010:
                  Naslednje informacije morajo biti javno dostopne na prosto dostopnih spletnih mestih:
                  
                              —
                           
                           
                              podatki o porabi električne energije v stanju delovanja v vatih, zaokroženi na eno decimalno mesto za meritve porabe električne energije do 100 W in na prvo celo število za meritve porabe električne energije, večje od 100 W;
                           
                        
                              —
                           
                           
                              za vsako stanje pripravljenosti in/ali izključenosti podatki o porabi električne energije v vatih, zaokroženi na dve decimalni mesti;
                           
                        
                              —
                           
                           
                              za televizorje brez obveznega menija: razmerje najvišje svetilnosti v stanju delovanja televizorja po tovarniških nastavitvah in najvišja svetilnost najsvetlejšega stanja delovanja, ki ga omogoča televizor, izražena v odstotkih in zaokrožena na prvo celo število;
                           
                        
                              —
                           
                           
                              za televizorje z obveznim menijem: v odstotkih izraženo razmerje med najvišjo svetilnostjo v domačem načinu in najvišjo svetilnostjo najsvetlejšega stanja delovanja, ki ga omogoča televizor, zaokroženo na prvo celo število;
                           
                        
                              —
                           
                           
                              če televizor vsebuje živo srebro ali svinec: vsebnost živega srebra, prikazana kot X,X mg, in prisotnost svinca.
                           
                        
            
   
      PRILOGA II
      
         MERITVE
      
      1.   Meritve porabe električne energije v stanju delovanja
      
      Meritve porabe električne energije, navedene v delu 1 Priloge I, morajo izpolnjevati vse naslednje pogoje.
      
                  (a)
               
               
                  Meritve se izvajajo z uporabo zanesljivega, natančnega in ponovljivega merilnega postopka ob upoštevanju najsodobnejših splošno priznanih merilnih metod.
               
            
                  (b)
               
               
                  Pogoji za televizorje pri meritvah porabe električne energije v stanju delovanja:
                  
                              —
                           
                           
                              Televizijski sprejemniki brez obveznega menija: poraba električne energije, navedena v točkah 1 in 2, se izmeri v stanju delovanja televizorja po tovarniških nastavitvah, to pomeni, da so nastavitve svetlosti televizorja takšne, kot ji je proizvajalec določil za končnega uporabnika.
                           
                        
                              —
                           
                           
                              Televizijski sprejemniki z obveznim menijem: poraba električne energije, navedena v točkah 1 in 2, se izmeri v stanju „domačega načina“.
                           
                        
                              —
                           
                           
                              Televizijski zasloni brez obveznega menija: televizijski zaslon se priključi na ustrezno sprejemno enoto. poraba električne energije, navedena v točkah 1 in 2, se izmeri v stanju delovanja televizorja po tovarniških nastavitvah, kar pomeni, da so nastavitve svetlosti televizijskega zaslona takšne, kot ji je proizvajalec določil za končnega uporabnika. Poraba električne energije sprejemne enote pri meritvah porabe električne energije televizijskega zaslona ni pomembna.
                           
                        
                              —
                           
                           
                              Televizijski zasloni z obveznim menijem: televizijski zaslon se priključi na ustrezno sprejemno enoto. Poraba električne energije, navedena v točkah 1 in 2, se določi v stanju „domačega načina“.
                           
                        
            
                  (c)
               
               
                  Splošni pogoji:
                  
                              —
                           
                           
                              Meritve se izvajajo pri temperaturi okolja 23 °C +/– 5 °C.
                           
                        
                              —
                           
                           
                              Meritve se izvajajo z uporabo dinamičnega videosignala za radiodifuzne vsebine, ki obsegajo tipične televizijske radiodifuzne vsebine. Meri se povprečna porabljena električna energija v 10 zaporednih minutah.
                           
                        
                              —
                           
                           
                              Meritve se izvedejo po tem, ko je televizor najmanj eno uro v stanju izključenosti in takoj zatem najmanj eno uro v stanju delovanja, končajo pa se po največ treh urah v stanju delovanja. Med trajanjem stanja delovanja je na zaslonu ves čas prikazan ustrezni videosignal. Pri televizorjih, za katere je znano, da se stabilizirajo v eni uri, so lahko ta obdobja krajša, če se lahko dokaže, da rezultat meritve ustreza 2 % rezultatov, ki bi bili sicer doseženi v navedenem času.
                           
                        
                              —
                           
                           
                              Negotovost pri meritvah je največ 2 % pri 95-odstotni zanesljivosti.
                           
                        
                              —
                           
                           
                              Pri opravljanju meritev mora biti funkcija avtomatske nastavitve svetlosti, če obstaja, izključena. Če funkcija avtomatske nastavitve svetlosti obstaja in je ni mogoče izključiti, se meritve opravijo tako, da svetloba pada neposredno na senzor za svetlobo okolja na ravni 300 luksov ali več.
                           
                        
            2.   Meritve porabe električne energije v stanju pripravljenosti/izključenosti
      
      Meritve porabe električne energije, navedene v delu 2 Priloge I, morajo izpolnjevati vse naslednje pogoje.
      
                  (a)
               
               
                  Poraba električne energije, navedena v točkah 1(a) in (b) ter (2)(a) in (b), se določi na podlagi zanesljivega, natančnega in ponovljivega merilnega postopka ob upoštevanju najsodobnejših splošno priznanih merilnih metod.
               
            
                  (b)
               
               
                  Negotovost pri meritvah električne energije 0,50 W ali več je največ 2 % pri 95-odstotni zanesljivosti. Negotovost pri meritvah električne energije, manjših od 0,50 W, je največ 0,01 W pri 95-odstotni zanesljivosti.
               
            3.   Meritve najvišje svetilnosti
      
      Meritve najvišje svetilnosti, navedene v delu 4 Priloge I, morajo izpolnjevati vse naslednje pogoje.
      
                  (a)
               
               
                  Meritve se izvajajo z uporabo zanesljivega, natančnega in ponovljivega merilnega postopka ob upoštevanju najsodobnejših splošno priznanih merilnih metod.
               
            
                  (b)
               
               
                  Najvišja svetilnost se meri z merilnikom svetilnosti na tistem delu zaslona, na katerem je prikazana popolnoma (100-odstotno) bela slika, ki je del preskusnega vzorca celozaslonskega preskusa, ki ne presega vrednosti povprečne višine slike, pri kateri začne sistem za uravnavanje svetilnosti zaslona omejevati moč.
               
            
                  (c)
               
               
                  Meritve razmerja svetilnosti se izvajajo brez motenja točke, ki jo merilnik svetilnosti zaznava na zaslonu med preklapljanjem med stanji, navedenimi v delu 4 Priloge I.
               
            
   
      PRILOGA III
      
         POSTOPEK PREVERJANJA
      
      Organi držav članic pri izvajanju tržnega nadzora iz člena 3(2) Direktive 2005/32/ES za zahteve iz Priloge I uporabljajo naslednji postopek preverjanja.
      
                  1.
               
               
                  Organi države članice preskusijo samo eno enoto televizorja.
               
            
                  2.
               
               
                  Za model velja, da izpolnjuje določbe iz Priloge I, če:
                  
                              (a)
                           
                           
                              rezultat porabe električne energije v stanju delovanja ne presega veljavne mejne vrednosti iz točk 1 in 2 dela 1 Priloge I za več kot 7 % in
                           
                        
                              (b)
                           
                           
                              rezultati za stanje izključenosti/pripravljenosti ne presegajo veljavnih mejnih vrednosti iz točk (1)(a) in (b) ter 2(a) in (b) dela 2 Priloge I za več kot 0,10 W ter
                           
                        
                              (c)
                           
                           
                              rezultat razmerja najvišje svetilnosti, določenega v delu 3 Priloge I, ni nižji od 60 %.
                           
                        
            
                  3.
               
               
                  Če se rezultati iz točke (2)(a) ali (b) ali (c) ne dosežejo, se preskusijo tri dodatne enote istega modela.
               
            
                  4.
               
               
                  Po preskusu treh dodatnih enot istega modela za model velja, da izpolnjuje zahteve iz Priloge I, če:
                  
                              (a)
                           
                           
                              povprečje rezultatov porabe električne energije v stanju delovanja za navedene tri enote ne presega veljavne mejne vrednosti iz točk 1 in 2 dela 1 Priloge I za več kot 7 % in
                           
                        
                              (b)
                           
                           
                              povprečje rezultatov za navedene tri enote v stanju izključenosti/pripravljenosti, kot je primerno, ne presega veljavnih mejnih vrednosti iz točke (1)(a) in (b) ter 2(a) in (b) dela 2 Priloge I za več kot 0,10 W ter
                           
                        
                              (c)
                           
                           
                              povprečje rezultatov za razmerje najvišje svetilnosti, določeno v delu 3 Priloge I, za navedene tri enote ni nižje od 60 %.
                           
                        
            
                  5.
               
               
                  Če se ne dosežejo rezultati iz točke (4)(a), (b) in (c), za model velja, da ne izpolnjuje zahtev.
               
            
                  6.
               
               
                  Organi držav članic za namene ocenjevanja skladnosti z zahtevami uporabijo postopek iz Priloge II ter zanesljive, natančne in ponovljive merilne postopke ob upoštevanju najsodobnejših splošno priznanih merilnih metod, vključno z metodami iz dokumentov, katerih referenčne številke so v ta namen objavljene v Uradnem listu Evropske unije.
               
            
   
      PRILOGA IV
      
         Seznam izdelkov, ki rabijo energijo in so zajeti v točki 3 Priloge I k Uredbi (ES) št. 1275/2008
      
      
                   
               
               
                  Radijski sprejemniki,
               
            
                   
               
               
                  video kamere,
               
            
                   
               
               
                  videorekorderji,
               
            
                   
               
               
                  glasbeni stolpi,
               
            
                   
               
               
                  avdio ojačevalniki,
               
            
                   
               
               
                  sistemi za domači kino,
               
            
                   
               
               
                  glasbeni instrumenti
               
            in druga oprema za snemanje ali reproduciranje zvoka ali slik, vključno s signali ali drugačnimi tehnologijami za distribucijo zvoka in slike, ki ne poteka po telekomunikacijskih kanalih, razen televizorjev, kot so opredeljeni v Uredbi Komisije (ES) št. 642/2009.